הטבח בכנסיית סנט ג'יימס

הטבח בכנסיית סנט ג'יימס הוא פיגוע ירי שאירע ב-25 ביולי 1993 בכנסיית סנט ג'יימס בקייפטאון. אחד עשר מהמתפללים נהרגו, ו-58 נפצעו.

האירוע
במהלך תפילות יום ראשון, 25 ביולי 1993, פרצו לכנסייה האנגליקנית האוונגליסטית הרפורמית סנט ג'יימס שבקייפטאון ארבעה חיילים של ארגון הטרור צבא השחרור העממי האזאני. הם השליכו פנימה רימוני רסס, ולאחר פתחו באש מרובי R4.

מהירי נהרגו אחד עשר ונפצעו 58 נוספים. ארבעה מההרוגים היו ימאים רוסים שהשתתפו בשירות כחלק מתוכנית הסברה לכנסייה. ימאי רוסי נוסף איבד את שתי רגליו וזרועו בהתקפה.

אחד מחברי הכנסייה השיב אש מאקדח תופי שנשא, ופצע את אחד התוקפים, שנמלטו מהזירה.

המשפט
התוקפים נלכדו לאחר מספר ימים, אך לבסוף קיבלו חנינה על מעשיהם מאת ועדת האמת והפיוס.

הערות שוליים

דרום אפריקה: היסטוריה
פעולות טרור ב-1993
פיגועים במוסדות דת נוצריים